title: 7- mavzu: Biologiyani o’qitishda didaktik o’yin texnologiyasining o’ziga xos xususiyatlari. Reja
text: |
  7- mavzu: Biologiyani o’qitishda didaktik o’yin texnologiyasining o’ziga xos xususiyatlari. Reja
  |
  bet | 1/3 | Sana | 20.05.2024 | Hajmi | 73 Kb. | | #246616 |
  Bog'liq 39527 7 МАВЗУ
  7- MAVZU: Biologiyani o’qitishda didaktik o’yin texnologiyasining o’ziga xos xususiyatlari.
  REJA:
  1. Biologiya darslarida o‘quvchilarning bilish va o‘yin faoliyatini uyg‘unlashtirish. O‘yin faoliyatini tashkil etish bosqichlari.
  2. Didaktik o‘yinlarning mazmuni va mohiyati.
  3. Didaktik o‘yinli darslarga qo‘yiladigan talablar.
  4. Biologiyani o‘qitishda foydalaniladigan, didaktik o‘yinli darslarning turlari.
  Darsning maqsadi: Talabalarga biologiya o'qituvchisi foydalanadigan o'yin faoliyatini tashkil etish bosqichlarini o`ziga xos xususiyatlarini tushuntirish.
  Ta’lim jarayonida didaktik o‘yinli texnologiyalar didaktik o‘yinli dars shaklida qo‘llaniladi. Ushbu darslarda o‘quvchilarning bilim olish jarayonini o‘yin faoliyati bilan uyg‘unlashtiriladi. Shu sababli, o‘quvchilarning bilim olish faoliyati, o‘yin faoliyati bilan uyg‘unlashgan darslar didaktik o‘yinli darslar deb ataladi.
  DIDAKTIK O‘YINLI DARSLARNING O‘ZIGA XOS XUSUSIYATLARI.
  Didaktik o‘yinli darslar turlari:
  Syujetli– rolli-fanning turli sohalarida qo‘lga kiritilgan yutuqlarni yoritish, fanlararo bog‘lanishlarni amalga oshirish, tabiatdagi va kundalik hayotdagi muammolarni hal etish imkoniyati bo‘lganda mazkur darsdan foydalaniladi.
  Ijodiy o‘yin-avval o‘zlashtirilgan bilim va ko‘nikmalarni rivojlantirish imkoniyati bo‘lganda mazkur darsdan foydalaniladi.
  Auktsion-turli ob’ektlarga tavsif berish, ularni taqqoslash imkoniyati bo‘lganda mazkur darsdan foydalaniladi.
  Konferentsiya-fanning turli sohalariga oid bilimlar mujassamlashgan va qo‘lga kiritilgan yutuqlarni yoritish, fanlararo bog‘lanishlarni amalga oshirish imkoniyati bo‘lganda mazkur darsdan foydalaniladi.
  Matbuot konferensiyasi-fanning turli sohalarini qamrab olgan, o‘quvchilarning avval o‘zlashtirgan bilimlaridan foydalanish lozim bo‘lganda mazkur darsdan foydalaniladi.
  Ijodiy o‘yinlar
  Ijodiy o‘yinlardan “Organik olam evolyutsiyasining asosiy yo‘nalishlari”, “Organik olam evolyutsiyasining dalillari”ni o‘rganishda foydalanish maqsadga muvofiq. Bunda o‘quvchilar teng sonli guruhlarga ajratilib, ularni shartli ravishda “Botaniklar”, “Zoologlar”, “Evolyutsionistlar” va h.k belgilanadi. Har bir “mutaxassislar” ijodiy izlanib, go‘yoki fanda yangiliklar kashf etadilar. O‘qituvchi tomonidan tavsiya etilgan topshiriqlarni bajarib, ko‘rgazmali qurollarga tayangan holda, o‘z javoblarini asoslaydilar.
  |
  | |